b'\n_START_ARTICLE_\nOnni Schildt\n_START_PARAGRAPH_\nWolmar Onni Schildt (3. hein\xc3\xa4kuuta 1851 Jyv\xc3\xa4skyl\xc3\xa4 \xe2\x80\x93 23. huhtikuuta 1913) oli suomalainen maanviljelysneuvos ja senaattori._NEWLINE_Schildtin vanhemmat olivat piiril\xc3\xa4\xc3\xa4k\xc3\xa4ri Wolmar Styrbj\xc3\xb6rn Schildt-Kilpinen ja Mathilda Fredrika Wilhelmina Wadenstjerna. H\xc3\xa4n p\xc3\xa4\xc3\xa4si ylioppilaaksi 1870 ja k\xc3\xa4vi Alnarpin maanviljelysopiston 1875. Schildt oli Hovilan meijeri- ja karjanhoitokoulun johtajana 1879\xe2\x80\x931903, Mikkelin l\xc3\xa4\xc3\xa4nin virkatalojen tarkastaja 1889-1899 sek\xc3\xa4 senaatin talousosaston j\xc3\xa4senen\xc3\xa4, senaattorina ja maanviljelystoimituskunnan p\xc3\xa4\xc3\xa4llikk\xc3\xb6n\xc3\xa4 Mechelinin ja Hjeltin senaateissa 1905\xe2\x80\x931909. H\xc3\xa4n omisti Hovilan kartanon Sysm\xc3\xa4ss\xc3\xa4 1876-1913._NEWLINE_Schildt oli mukana s\xc3\xa4\xc3\xa4tyvaltiop\xc3\xa4ivill\xc3\xa4 ritariston ja aatelin j\xc3\xa4senen\xc3\xa4 vuosina 1882, 1885, 1894, 1897, 1899 ja 1904\xe2\x80\x931906. H\xc3\xa4n oli It\xc3\xa4-H\xc3\xa4meen maanviljelysseuran ja Mikkelin l\xc3\xa4\xc3\xa4nin maanviljelyseuran esimiehen\xc3\xa4._NEWLINE_Onni Schildt oli naimisissa vuodesta 1876 Mathilda Natalia Fredrika Tigerstedtin kanssa.'